Tienduisende kom om pous se laaste boodskap te hoor | Nuus24
Vatikaanstad – Tienduisende mense het by St Petrusplein saamgekom om pous Benedictus XVI vaarwel te roep by sy laaste openbare byeenkoms. Benedictus XVI het dié weeklikse verskyning gewoonlik gebruik om die wêreld oor Katolieke beginsels in te lig.Die plein was enkele ure voor Benedictus se verskyning reeds stampvol, met pelgrims en nuuskieriges wat plek gesoek het om die geleentheid op reuse-televisieskerms te volg.Krete van “Benedetto” het elke nou en dan opgeklink. Die pous het kort voor twaalf in sy kenmerkende voertuig op die plein aangekom, en is deur die skare toegejuig.– Volg Nuus24 op Twitter - AFP